Turvalisuse leht: Läänemaa mänguväljakud vajaksid uuendamist
#000000
Kõmsi lasteaed-algkooli juures avati 2016 sügisel uus mänguväljak, mida saab kasutada ka külarahvas. Foto arhiiv
#000001
Läänemaal asuvad avalikud laste mänguväljakud on pigem rahuldavas ja halvas seisus, selgus Läänemaa turvalisuse nõukogu eestvõttel tehtud maakonna mänguväljakute analüüsist.
#000002
Kevadel kaardistasid Tallinna ülikooli Haapsalu kolledži tudengid Läänemaa omavalitsustes asuvaid avalikke mänguväljakuid. Küsitlusele vastanud kümnest omavalitsusest vastas vaid Martna vald, et neil avalikku mänguväljakut pole. Kõige rohkem, kuus mänguväljakut oli Haapsalus ja Noarootsi vallas.
#000003
Kõige rohkem mänguväljakuid on omavalitsustes rajatud aastatel 2011–2015, kokku üheksa. Sellest uuemaid mänguväljakuid on Läänemaal kaks, enne 2000. aastat rajatuid kolm.
#000004
Omavalitsuste esindajad hindasid veidi enam kui poolte mänguväljakute seisukorda pigem rahuldavaks või kehvaks. Väga heas seisukorras on 11 mänguväljakut.
#000005
Praeguste mänguväljakute suurimaks puuduseks peeti väljaku vanusest olemata seda, et ei piisa tegevust mitmes vanuses lastele.
#000006
Muud puudused on seotud eeskätt heakorra ja mugavusega. Enam kui pooltel mänguväljakutel puudub kätepesemise võimalus ja kolmandikul pole prügikaste. Samuti nimetati kulunud atraktsioone ja istekohtade puudumist, vähem ka ebasobivat ja puhastamata pinnast ning seda, et väljaspool lasteaia tööaegu ei saa mänguväljakut kasutada.
#000007
Küsitluse korraldajad tõdesid, et mänguväljakute järelevalve on mitmes kohalikus omavalitsuses olnud mõnevõrra vähene, mistõttu vajab mänguväljakute järelevalve valdades selgemate reeglite loomist ja sagedasemaid ülevaatusi, et tagada laste ohutus.
#000008
Küsimusele, kas mänguväljakuid oleks juurde vaja, leidis 40 protsenti vastanutest, et kindlasti. Sama paljud ütlesid, et pigem jah. 20 protsenti vastanutest leidis, et pigem pole uusi väljakuid juurde vaja. Seda meelt olid omavalitsused, kus on juba kõige rohkem avalikus kasutuses mänguväljakuid.
#000009
Samuti tõdesid vastanud, et mänguväljakute peamine puudus on amortiseerunud ja ohtlikud atraktsioonid. Uute mänguväljakute parandamine, laiendamine ja ehitamine on reguleeritud ehitusseadustikuga, samuti on standarditega kehtestatud ohutusnõuded ja katsemeetodid. Need nõuded piiravad seniste amortiseerunud mänguväljakute parandamist lihtsate ja odavate vahenditega. Suuremateks parandusteks aga omavalitsustel raha napib.
#000011
Uuemõisa saab suve lõpuks mänguväljaku
#000012
Linnuse mänguväljak sai uue väljanägemise
#000013
Haapsalu lossihoovi mänguväljakul algas lammutamine
#000014
2023. aasta seen on harilik kivipuravik
#000017
Lihula mõis sai 10 000 eurot maksnud lühtri
#000021
Heikki Mäki: ebakindlust on palju ning võõrtööjõuta enam ei saa
#000022
Läänemaalt suunati taaskasutusse üle 5 miljoni pandipakendi
#000023
Lääne Elu paberleht teisipäeval, 7. veebruaril
#000026
Uluotsa haual kõlab tema raadioüleskutse
#000027
Galerii: Kristel Terepingi paberist lõigatud maailm
#000028